РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Број: 06-2/270-18

5. новембар 2018. године

Б е о г р а д

З А П И С Н И К

89. СЕДНИЦЕ ОДБОРА ЗА УСТАВНА ПИТАЊА И ЗАКОНОДАВСТВО

НАРОДНЕ СКУПШТИНЕ

ОДРЖАНЕ 5. НОВЕМБРА 2018. ГОДИНЕ

Седница је почела у 9,45 часова.

Седницом је председавао Ђорђе Комленски, председник Одбора.

Седници су присуствовали чланови Одбора: Бојан Торбица, Весна Марковић, Александра Мајкић, Јелена Жарић-Ковачевић, Србислав Филиповић, Неђо Јовановић, Балинт Пастор, Весна Николић Вукајловић.

Седници нису присуствовали чланови Одбора: Крсто Јањушевић, Петар Петровић, Гордана Чомић, Милена Ћорилић, заменик члана, Дејан Шулкић, Саша Радуловић, Бајро Гегић, Вјерица Радета.

Седници су присуствовали представници: из Министарства унутрашњих послова: Наташа Милидраговић, помоћник секретара Министарства; из Министарства правде: Јован Ћосић, помоћник министра.

Д н е в н и р е д:

1. Разматрање амандмана Одборa за одбрану и унутрашње послове на назив изнад члана 31. Предлога закона о добровољном ватрогаству, који је поднела Влада.

Одбор је једногласно усвојио дневни ред (са девет гласова за).

Прва тачка дневног реда. Разматрање амандмана Одборa за одбрану и унутрашње послове на назив изнад члана 31. Предлога закона о добровољном ватрогаству, који је поднела Влада.

Одбор је размотрио амандман Одбора за одбрану и унутрашње послове на назив изнад члана 31. Предлога закона о добровољном ватрогаству, и сматра да је амандман у складу са Уставом и правним системом.

Одбор је одлуку донео једногласно (са девет гласова за).

За известиоца Одбора на седници Народне скупштине одређен је председник Одбора.

Седница је завршена у 9,50 часова.

Саставни део овог записника чине стенографске белешке.

СЕКРЕТАР ПРЕДСЕДНИК

др Радоје Церовић Ђорђе Комленски